text: Fólkaflokkurin vinnur innaftur í Suðurstreymi
text: #000001
text: Nýggja veljarakanningin sum er kunngjørd á Portalinum, bendir eisini á, at eisini kvinnurnar hava fingið álitið á Fólkaflokkin aftur
text: #000002
text: Hóast Fólkaflokkurin í nýggjastu veljarakanningini gongur eitt vet aftur í mun til seinasta val, so er hesin flokkur kortini tann mest áhugaverdi í nýggjastu veljarakanningini – hóast tað er Javnaðarflokkurin, ið stendur sum vinnarin.
text: #000003
text: Orsøkin er sjálvandi, at fyri bert fáum vikum síðani varð Fólkaflokkurin spáddur at fáa eitt sera vánaligt val. Hetta varð eisini staðfest í einum luffalsligum vánaligum fólkatingsvali – eitt val, ið var so mikið vánaligt, at táverandi formaður floksins, Christian F. Andreasen, brúkti tvørrandi stuðulin til at leggja frá sær sum formaður og gevast í politikki.
text: #000004
text: Hildið varð ikki, at nýggi ungi formaðurin, Beinir Johannesen, fór at megna at fáa flokkin upp á beinini aftur undan løgtingsvalinum, sum longu tá var útskrivað. Men hetta tykist nú ikki at passa kortini. Alt bendir á, at Fólkaflokkurin stendur næstan líka sterkur nú, sum til valið seinast, tá Fólkaflokkurin gjørdist størstur.
text: #000005
text: Á fólkatingsvalinum 31. oktober fekk Fólkaflokkurin 15,5 prosent. Í fyrstu veljarakanningini eftir fólkatingsvalið – gjørd 8. november – gekk flokkurin eitt sindur fram til 16,4 prosent.
text: #000006
text: Men so náddi flokkurin botnin í eini veljarakanning 14. november, sum gav 12,6 prosent og fýra tingsessir. Hetta var um tað mundið, at atóra flýggjanin var úr flokkinum, serliga í Suðurstreymi. Christian Andreasen valdi at gevast í politikki, Annika Olsen meldaði seg úr (fyri seinni at stilla upp fyri Tjóðveldi), og landsstýrismaðurin Sólvit Nolsøe valdi eisini at fara úr flokkinum og landsstýrissessinum fyri at stilla upp fyri Framsókn. Eisini legði nevndin í veljarafelagnum í Havn frá sær umframt formaðurin í ungdómsfelagnum.
text: #000007
text: Til seinastu kanning fekk Fólkaflokkurin undirtøku frá 11 prosentum í høvuðsstaðnum og 25 prosentum uttan fyri høvuðsstaðin. Í nýggjastu kanningini fær Fólkaflokkurin undirtøku frá 15 prosentum í høvuðsstaðnum og 29 prosentum uttan fyri høvuðsstaðin. Ein framgongd á fýra prosentstig í báðum førum, men lutfalsliga ein nógv størri framgongd í høvuðsstaðnum, má staðfestast.
text: #000011
text: Tølini avdúka eisini, at kvinnurnar aftur hava fingið størri álit á Fólkaflokkin. Til seinastu kanning vóru tað bert 15 prosent av kvinnunum, sum valdu Fólkaflokkin – nú eru tað 21.
text: #000012
text: Í Havn er Javnaðarflokkurin nógv størstur við 30 prosentum framman fyri Tjóðveldi við 25, Fólkaflokkinum við 15 og Sambandsflokkinum við 13 prosentum. Men her er Framsókn við 11 prosentum ikki so langt aftanfyri. Hinvegin fær Framsókn bert 4 prosent av atkvøðunum uttan fyri Havnina.
text: #000014
text: Javnaðarflokkurin er við 34 prosentum nógv best umtókti flokkur millum konufólkini (Fólkaflokkurin 21 og Sambandsflokkurin og Tjóðveldi 16 prosent), meðan Fólkaflokkurin við 26 prosentum er best umtóktur millum mannfólkini (Javnaðarflokkurin 20, Tjóðveldi 19 og Sambandsflokkurin 16 prosent).
text: #000015
text: Tá hugt verður eftir aldurssamansetingini (undir og yvir 45 ár) so er talið líka hjá trimum teimum størstu flokkunum, Javnaðarflokkinum (27 prosent av hvørjum), Fólkaflokkinum (23) og Tjóðveldi (18).
text: #000016
text: Hinvegin fáa Framsókn og Miðflokkurin lutfalsliga fleiri atkvøður frá teimum undir 45 ár enn yvir.
text: #000018
text: Bilur við fimm gentum bóltaði runt
text: #000027